gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8548, del 15-05-2019 (2019/4761)

RESOLUCIÓ de 8 de maig de 2019, de la Universitat Miguel Hernández d'Elx, per la qual es nomena personal funcionari dels cossos docents universitaris.
------------------------------------------------------------------------------------------------------------------------------------------------------

### Dades del document

Número de DOGV
:   8548

Data del DOGV
:   15-05-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/4761


Data del document
:   08-05-2019

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 8 de maig de 2019, de la Universitat Miguel Hernández d'Elx, per la qual es nomena personal funcionari dels cossos docents universitaris. [2019/4761]  
En virtut del concurs convocat per Resolució de 21 de desembre de 2018 (Boletín Oficial del Estado de 11.01.2019), i de conformitat amb les propostes elevades per les comissions designades per a jutjar els esmentats concursos.  
Aquest rectorat, fent ús de les atribucions que confereixen l'article 65 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, i la resta de disposicions concordants, ha resolt nomenar en el cos de professors titulars d'universitat de la Universitat Miguel Hernàndez d'Elx a:  
  
Roberto Gutiérrez Mazón, amb document nacional d'identitat número \*\*\*601N, en l'àrea de coneixement d- Electrònica.  
Ana Lledó Boyer, amb document nacional d'identitat número \*\*\*783Q, en l'àrea de coneixement de Psicologia Social.  
  
Contra el present acte, que esgota la via administrativa, pot interposar-se un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
Elx, 8 de maig de 2019. - El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8605, del 02-08-2019 (2019/7939)

RESOLUCIÓ de 29 de juliol de 2019, del vicepresident segon del Consell i conseller d'Habitatge i Arquitectura Bioclimàtica, per la qual es nomena María Oliver Sanz personal eventual.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8605

Data del DOGV
:   02-08-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/7939


Data del document
:   29-07-2019

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica

RESOLUCIÓ de 29 de juliol de 2019, del vicepresident segon del Consell i conseller d'Habitatge i Arquitectura Bioclimàtica, per la qual es nomena María Oliver Sanz personal eventual. [2019/7939]  
De conformitat amb el que s'estableix en l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOCV 6310, 14-07-2010), així com en el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21-10-2015), i correcció d'errors (DOGV 7662, 20-11-2015), resolc:  
  
Únic  
Nomenar María Oliver Sanz assessora d'assumptes generals de membres del Consell, amb unes retribucions corresponents a categoria C2 (lloc 33488).  
Aquesta resolució produeix des del dia 29 de juliol de 2019.  
  
València, 29 de juliol de 2019.- El vicepresident segon del Consell i conseller d'Habitatge i Arquitectura Bioclimàtica: Rubén Martínez Dalmau.
Diari Oficial de la Generalitat Valenciana


Sumari del DOGV 8643, del 26-09-2019 (2019/9036)

DECRET 195/2019, de 20 de setembre, del Consell, de cessament de membre del Consell d'Administració de l'Autoritat Portuària de València.
-----------------------------------------------------------------------------------------------------------------------------------------

### Dades del document

Número de DOGV
:   8643

Data del DOGV
:   26-09-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/9036


Data del document
:   20-09-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Decret

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * València
    * instal·lació portuària

DECRET 195/2019, de 20 de setembre, del Consell, de cessament de membre del Consell d'Administració de l'Autoritat Portuària de València. [2019/9036]  
L'article 30 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, regula la composició del Consell d'Administració de les autoritats portuàries; i el Decret 167/2010, de 15 d'octubre, del Consell, concreta aqueixa composició per a les autoritats portuàries d'Alacant, Castelló i València. L'article 30.2 disposa que la designació i el cessament dels vocals dels consells d'administració de les autoritats portuàries haurà de fer-se necessàriament a proposta de les administracions públiques, i entitats i organismes representats en ell; i que serà acordada per l'òrgan competent de la comunitat autònoma.  
  
En l'àmbit de la Comunitat Valenciana aqueixa competència correspon al Consell, segons disposa l'article 17.b de la Llei 5/1983, de la Generalitat, de 30 de desembre, del Consell.  
Les administracions, organismes i entitats corresponents han formulat les seues propostes.  
En conseqüència, a proposta del conseller de Política Territorial, Obres Públiques i Mobilitat, prèvia deliberació del Consell, en la reunió de 20 de setembre de 2019,  
  
  
DISPOSE  
  
El cessament de Josep Franscesc Fernández i Carrasco com a vocal del Consell d'Administració de l'Autoritat Portuària de València, en representació de l'Ajuntament de Sagunt.  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
Orihuela, 20 de setembre de 2019  
  
El president de la Generalitat,  
XIMO PUIG I FERRER  
  
El conseller de Política Territorial, Obres Públiques i Mobilitat,  
ARCADI ESPAÑA GARCÍA
Diari Oficial de la Generalitat Valenciana


Sumari del DOGV 8582, del 02-07-2019 (2019/6752)

DECRET 94/2019, de 28 de juny, del Consell, pel qual es disposa el cessament de la persona titular de la Sotssecretaria de la Conselleria d'Educació, Cultura i Esport.
-----------------------------------------------------------------------------------------------------------------------------------------------------------------------

### Dades del document

Número de DOGV
:   8582

Data del DOGV
:   02-07-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/6752


Data del document
:   28-06-2019

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria d'Educació, Investigació, Cultura i Esport

DECRET 94/2019, de 28 de juny, del Consell, pel qual es disposa el cessament de la persona titular de la Sotssecretaria de la Conselleria d'Educació, Cultura i Esport. [2019/6752]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta del president de la Generalitat, i amb la deliberació prèvia del Consell, en la reunió de 28 de juny de 2019,  
  
  
DECRETE  
  
El cessament de José Villar Rivera, com a sotssecretari de la Conselleria d'Educació, Investigació, Cultura i Esport, agraint-li els serveis prestats.  
  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 28 de juny de 2019  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8555, del 24-05-2019 (2019/5336)

Informació pública del Projecte d'ordre de Vicepresidència i Conselleria d'Igualtat i Polítiques Inclusives per la qual s'aproven les bases reguladores de concessió de beques per a la realització de pràctiques professionals en la direcció general amb competència en matèria de coordinació institucional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8555

Data del DOGV
:   24-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/5336


Data del document
:   21-05-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Descriptors 

:   * Vicepresidència i Conselleria d'Igualtat i Polítiques Inclusives
    * cooperació administrativa

Informació pública del Projecte d'ordre de Vicepresidència i Conselleria d'Igualtat i Polítiques Inclusives per la qual s'aproven les bases reguladores de concessió de beques per a la realització de pràctiques professionals en la direcció general amb competència en matèria de coordinació institucional. [2019/5336]  
La Vicepresidència i Conselleria d'Igualtat i Polítiques Inclusives ha iniciat la tramitació del Projecte de ordre, per la qual s'aproven les bases reguladores de concessió de beques per a la realització de pràctiques professionals en la direcció general amb competència en matèria de coordinació institucional.  
Amb l'objecte de donar audiència als ciutadans i entitats afectats i demanar quantes aportacions puguen fer-se per altres persones o entitats, de conformitat amb l'apartat 2 de l'article 133 de la Llei 39/2015, d'1 d'octubre, del procediment administratiu comú de les administracions públiques, s'obri el període d'audiència i informació pública de l'esmentat Projecte d'ordre, durant el termini de set dies hàbils, comptat a partir de l'endemà de la publicació del present anunci en el Diari Oficial de la Generalitat Valenciana.  
L'esborrany d'avantprojecte de llei podrà ser consultat en la pàgina del web de la Vicepresidència i Conselleria d'Igualtat i Polítiques Inclusives, corresponent a normativa en tramitació de l'àrea de Diversitat Funcional, http://www.inclusio.gva.es.  
Les al·legacions, suggeriments i observacions hauran de ser remesos per escrit, dirigit a la Direcció General de Diversitat Funcional, mitjançant el Registre Telemàtic de la Generalitat, o bé en el Registre General de Vicepresidència i Conselleria d'Igualtat i Polítiques Inclusives, siti al carrer Castán Tobeñas, 77, Ciutat Administrativa 9 d'Octubre, torre 4, o a través del Registre d'Entrada de la Xarxa d'oficines PROP de la Generalitat.  
  
València, 21 de maig de 2019.- El sotssecretari: David Alfonso Jarque.
Diari Oficial de la Generalitat Valenciana


Sumari del DOGV 8541, del 06-05-2019 (2019/4432)

ACORD de 26 d'abril de 2019, del Consell, d'autorització de l'expedient de rescabalament CMAYOR/2011/09/052 per obligacions contretes en 2018.
----------------------------------------------------------------------------------------------------------------------------------------------

### Dades del document

Número de DOGV
:   8541

Data del DOGV
:   06-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4432


Data del document
:   26-04-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Descriptors 

:   * Conselleria d'Habitatge, Obres Públiques i Vertebració del Territori

ACORD de 26 d'abril de 2019, del Consell, d'autorització de l'expedient de rescabalament CMAYOR/2011/09/052 per obligacions contretes en 2018. [2019/4432]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Habitatge, Obres Publiques i Vertebració del Territori, el Consell, prèvia deliberació, en la reunió de 26 d'abril de 2019,  
  
ACORDA  
  
Primer  
Autoritzar l'aprovació per la persona titular de la Conselleria d'Habitatge, Obres Publiques i Vertebració del Territori, de l'expedient de rescabalament CMAYOR/2011/09/052, per obligacions contretes en 2018, per un import de 309.315,42 - (IVA inclòs).  
  
Segon  
Autoritzar la imputació al pressupost de 2019, de les obligacions generades en 2018, per import de 309.315,42 ?.  
  
València, 26 d'abril de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8462, del 11-01-2019 (2018/12825)

Informació pública de l'ocupació de terrenys destinats a dotacions públiques escola infantil.
---------------------------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/12381


Data del document
:   30-11-2018

Organisme emissor
:   Ajuntament de Ròtova

Tipus de document
:   Anunci

Descriptors 

:   * Ròtova
    * pla d'urbanisme
    * administració local

Informació pública de l'ocupació de terrenys destinats a dotacions públiques escola infantil. [2018/12472]  
Aprovat inicialment, mitjançant Acord del Ple de data 29 de novembre de 2018, l'expedient per a l'ocupació directa de terrenys destinats a dotacions públiques escola infantil, de conformitat amb el que es disposa en l'article 107 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, es publica la relació de terrenys i propietaris afectats per l'ocupació directa, amb indicació dels aprofitaments urbanístics corresponents i de les unitats d'execució excedentàries en les quals han de fer-se efectius i es notificarà als propietaris afectats l'ocupació prevista i la resta de circumstàncies concurrents.  
  
Dins del termini de dos mesos des de la publicació del present anunci en el Diari Oficial de la Generalitat Valenciana, els interessats podran al·legar el que estimen convenient als seus drets. Així mateix estarà a la disposició dels interessats en la seu electrònica d'aquest ajuntament: https://rotova.es  
La superfície afecta a ocupació serà:  
  
Superfície de parcel·la 1.153 m²  
Superfície de vial 56 m²  
Total superfície a ocupar 1.209 m²  
  
  
B. Dades registrals  
Finca núm. 3.  
Descripció: rústica, terme municipal de Rótova, de superfície 4.538,42 m² segons recent mesurament. Partida Palau.  
Referència cadastral 15321M761427496523IJ:  
Titular: Rótova Futur, SL. Domicili: av. Ronda, 87, xamfrà. Xeraco. CIF: -  
Afecció: 1,209 m² (mil dos-cents nou metres quadrats).  
  
L'aprofitament tipus del sector és: At= 0,50 m²t/m²s.  
Tenint present que es tracta d'un sòl urbanitzable tindrem un aprofitament subjectiu de: As= 0,9 At = 0,45 m²t/m²s.  
  
Superfície d'actuació AT= 0,5 m²t/m²s As= 0,45 m²t/m²s  
1.209 m² sòl 604,50 m² sostre 544,05 m² sostre  
  
  
Per tant a la superfície aportada de 1.209,00 m² li correspon en dret, una vegada satisfetes les obligacions urbanístiques, 272,25 m²t d'aprofitament, atés que en el seu moment l'Ajuntament de Rótova (28.12.2015) va adquirir de la mercantil Gran Olamar, SL, la superfície corresponent al 50 % de l'aprofitament afecte pel procediment.  
  
  
Rótova, 30 de novembre de 2018.- L'alcalde: Antonio García Serra.
Diari Oficial de la Generalitat Valenciana


Sumari del DOGV 8643, del 26-09-2019 (2019/9041)

Informació pública de l'acord de dissolució i de nomenament dels liquidadors.
-----------------------------------------------------------------------------

### Dades del document

Número de DOGV
:   8643

Data del DOGV
:   26-09-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/9041


Organisme emissor
:   Cooperativa Hortofruticola Hondonense, COOP V.

Tipus de document
:   Anunci

Informació pública de l'acord de dissolució i de nomenament dels liquidadors. [2019/9041]  
En l'assemblea general extraordinària i universal de la Cooperativa Hortofructícola Hondense, Coop. V., amb CIF número F-03267440, celebrada en primera convocatòria el dia 28 de febrer de 2019, al domicili social, a Hondón de los Frailes, es van adoptar per unanimitat els següents acords:  
- Dissoldre la Cooperativa Hortofructícola Hondense, Coop. V. per la causa prevista en l'article 81.1.g de la Llei de cooperatives de la Comunitat Valenciana, aprovada pel Decret legislatiu 2/2015, de 15 de maig, del Consell.  
Mentre no es produïsca l'extinció de la cooperativa, aquesta afegirà a la seua denominació social la menció «en liquidació».  
- Nomenar com a liquidadors de la cooperativa els socis Óscar Cremades Escandell, Luis Álvarez Amorós i José Ramón Córdoba. Els liquidadors actuaran de forma col·legiada i adoptaran els seus acords per majoria.  
La duració del seu càrrec serà la que calga per a dur a terme la finalització completa de les operacions de liquidació.  
  
Hondón de los Frailes, 18 de setembre de 2019.- El president (liquidador): Luis Álvarez Amorós.
Diari Oficial de la Generalitat Valenciana


Sumari del DOGV 8539, del 02-05-2019 (2019/4274)

RESOLUCIÓ de 24 d'abril de 2019, del tribunal del concurs oposició, pel torn lliure, de treballador o treballadora socials d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8539

Data del DOGV
:   02-05-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/4274


Data del document
:   24-04-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 24 d'abril de 2019, del tribunal del concurs oposició, pel torn lliure, de treballador o treballadora socials d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició. [2019/4274]  
De conformitat amb la base sisena de la Resolució de 23 de maig de 2017, del director general de Recursos Humans i Econòmics, per la qual es convoca el concurs oposició, pel torn lliure, de treballador o treballadora socials d'institucions sanitàries dependents de la Conselleria de Sanitat Universal i Salut Pública (DOGV 8051, 30.05.2017), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase, i segons l'ordre final aconseguit, es fa pública la resolució definitiva del concurs oposició.  
  
Contra la present resolució podran interposar-se els recursos previstos en la base huitena de la convocatòria.  
  
València, 24 d'abril de 2019.- El president del tribunal: Guillermo Rodríguez Blasco. El secretari del tribunal: Jesús Romero Pérez.
Diari Oficial de la Generalitat Valenciana


Sumari del DOGV 8692, del 05-12-2019 (2019/9440)

Notificació de la sentència dictada en el procediment de guarda i custòdia número 107/2019.
-------------------------------------------------------------------------------------------

### Dades del document

Número de DOGV
:   8692

Data del DOGV
:   05-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9440


Organisme emissor
:   Jutjat de Primera Instància i Instrucció Número 2 d'Ibi

Tipus de document
:   Edicte

Notificació de la sentència dictada en el procediment de guarda i custòdia número 107/2019. [2019/9440]  
José Antonio Esteve Cerdá, lletrat de l'Administració de justícia del Jutjat de Primera Instància i Instrucció número 2 d'Ibi (Alacant), faig saber que, en aquest jutjat, es tramita família. Guarda, custòdia o aliments de fills menors no matrimonials, no consensuats, amb número 107/2019, sobre guarda i custòdia de fills contenciós.  
Part demandant: Dorotea García López  
Part demandada: David Rico Camarasa  
En aquest procediment s'ha dictat sentència estimatòria, de data 30 de setembre de 2019, que no és ferma, i contra la qual es pot interposar un recurs d'apel·lació en el termini dels 20 dies següents a la notificació.  
I, d'acord amb els articles 156.4, 164 i 497 de la Llei d'enjudiciament civil, perquè valga de notificació a David Rico Camarasa, en parador desconegut, signe aquest edicte que es fixarà en el tauler d'anuncis d'aquest jutjat i es publicarà en el Diari Oficial de la Generalitat Valenciana.  
El text íntegre de la resolució que es notifica es troba a disposició de les parts en l'oficina judicial.  
L'edicte compleix els criteris de protecció de dades de caràcter personal en l'àmbit de l'Administració de justícia establits en els articles 236 bis i següents de la Llei orgànica del poder judicial i la Instrucció 6/2012 de l'S. G. A. J., relativa a la publicació d'edictes en diaris i butlletins oficials i a la protecció de dades.  
  
Ibi, 1 d'octubre de 2019.- El lletrat de l'Administració de justícia: José Antonio Esteve Cerdá.